Diari Oficial de la Generalitat Valenciana


Sumari del DOGV 7914, del 10-11-2016 (2016/8869)

Ampliació del termini de presentació de les proposicions de la licitació número CNMY16/IN10S/30. Obres de construcció de 9 aules d'Infantil, 18 aules de Primària, menjador i gimnàs en el CEIP Ciutat de Cremona, a Alaquàs (València).
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7914

Data del DOGV
:   10-11-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/8869


Data del document
:   04-11-2016

Organisme emissor
:   Conselleria d'Educació, Investigació, Cultura i Esport

Tipus de document
:   Anunci

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * contracte d'obres

Ampliació del termini de presentació de les proposicions de la licitació número CNMY16/IN10S/30. Obres de construcció de 9 aules d'Infantil, 18 aules de Primària, menjador i gimnàs en el CEIP Ciutat de Cremona, a Alaquàs (València). [2016/8869]  
Amb data 7 d'octubre de 2016 es va publicar en el Diario Oficial de la Unión Europea l'anunci de licitació corresponent a l'expedient de contractació de les obres de construcció de 9 aules d'Infantil, 18 aules de Primària, menjador i gimnàs en el CEIP Ciutat de Cremona, a Alaquàs (València). Amb data 21 d'octubre de 2016 el dit anunci va ser publicat en el Diari Oficial de la Generalitat Valenciana.  
A causa d'un error administratiu, l'anunci remés al Boletín Oficial del Estado no ha sigut publicat amb la preceptiva antelació.  
En l'article 141 del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, s'estableix que quan els contractes estiguen subjectes a regulació harmonitzada, la licitació s'haurà de publicar, a més, en el Diario Oficial de la Unión Europea, sense que en aquest cas la publicitat efectuada en els diaris oficials autonòmics o provincials puga substituir la que s'ha de fer en el Boletín Oficial del Estado.  
En conseqüència, cal tramitar la publicació de l'anunci en el Boletín Oficial del Estado, ampliant el termini de presentació d'ofertes i rectificant les dates de publicació de la qualificació prèvia de la documentació administrativa i de l'obertura de les proposicions tècniques.  
  
Basant-se en els anteriors fets i fonaments de dret, aquesta conselleria resol:  
1. Ampliar el termini de presentació de les proposicions de la licitació de l'expedient de contractació de les obres de construcció de 9 aules d'Infantil, 18 aules de Primària, menjador i gimnàs en el CEIP Ciutat de Cremona, a Alaquàs (València), fins al 12 de desembre de 2016.  
  
2. Rectificar la data en què es publicarà en la Plataforma de Contractació del Sector Públic el resultat de la qualificació prèvia dels sobres 1, que es realitzarà el 20 de desembre de 2016.  
3. Rectificar la data d'obertura del sobre 2 (proposició tècnica i relativa a criteris la ponderació dels quals depenga d'un juí de valor), que es realitzarà el dia 27 de desembre de 2016.  
4. Ordenar la publicació de l'anunci de licitació en el Boletín Oficial del Estado.  
  
València, 4 de novembre de 2016.- El conseller d'Educació, Investigació, Cultura i Esport, p. d. (O 28.10.2016, DOGV 7906), el secretari autonòmic d'Educació i Investigació: Miguel Soler Gracia.